黄庭坚
延寿寺僧小轩极萧洒予为名曰林乐取庄生所谓
积雨灵香润，晚风红药翻。
盥手散经帙，烹茶洗睡昏。
野僧甚淳古，养拙贲邱园。
风怀交四境，蓬藋底百椽。
山林皋壤欤，可为知音言。
而我与人乐，因之名此轩。
孟夏妪万物，正昼晦郊原。
隔墙见牛羊，定知春笋繁。
俄顷倒干戈，水攻仰翻盆。
地中鸣鼓角，百万薄悬门。
部曲伏床下，少定未寒暄。
疾雷将雨电，破柱取蛟蚖。
我初未知尔，宴坐漱灵根。
谅知岑寂地，竟可安元元。